कटरीना ने बताया था नीतू कपूर उन्हें क्यों पसंद नहीं करती, बोलीं- मेरा प्राइवेट रहना उन्हें जमा नहीं
Neetu Kapoor Silent Attack Vs Katrina Kaif - हाल ही में नीतू कपूर ने सोशल मीडिया पर रिलेशनशिप और शादी को लेकर पोस्ट शेयर किया था। इसके बाद अब सोशल मीडिया पर कटरीना कैफ का पुराना इंटरव्यू वायरल हो रहा है
हाल ही में नीतू कपूर ने सोशल मीडिया पर रिलेशनशिप और शादी को लेकर पोस्ट शेयर किया था। इसके बाद अब सोशल मीडिया पर कटरीना कैफ का पुराना इंटरव्यू वायरल हो रहा है। इसमें कटरीना ने बताया है कि नीतू कपूर उन्हें क्यों पसंद नहीं करती हैं ?
कटरीना पर नीतू कपूर का साइलेंट अटैक 
दरअसल, नीतू कपूर के पोस्ट में लिखा हुआ था- सिर्फ इसलिए क्योंकि किसी ने तुम्हें 7 सालों तक डेट किया है, जरूरी नहीं कि वो तुमसे शादी भी कर ले। मेरे अंकल ने 6 सालों तक मेडिसिन की पढ़ाई की, लेकिन अब वो DJ हैं। इस पोस्ट के बाद सोशल मीडिया पर यूजर्स इसे कटरीना कैफ पर साइलेंट अटैक बता रहे हैं।
रणबीर-कटरीना ने 7 सालों तक रिलेशनशिप में थे 
करीब सात सालों तक एक-दूसरे को डेट करने के बाद 2016 में कटरीना कैफ और रणबीर कपूर अलग हो गए। इनके रिलेशनशिप के समय ये रुमर थी कि नीतू कपूर रणबीर और कटरीना के रिलेशनशिप से खुश नहीं हैं। लेकिन, रणबीर और कटरीना ने अपने रिलेशनशिप के बारे में खुलकर कभी बात नहीं की।
नीतू कपूर मुझे पसंद नहीं करती- कटरीना 
इस वीडियो में जब कटरीना से पूछा गया कि ऐसी रुमर है कि नीतू कपूर आपको पसंद नहीं करती हैं ? क्या ये सच है ? तो कटरीना ने कहा- इसका जवाब देना बहुत मुश्किल है। अगर आप मुझसे ये पूछेंगे कि ये रुमर किसने फैलाई है तो मैं आपको बताना चाहूंगी कि वो इंसान मैं ही हूं। आप मुझसे ये भी पूछ सकते हैं कि ऐसा क्यों है ? मैं आपको बताती हूं।
मेरा प्राइवेट रिलेशनशिप उन्हें पसंद नहीं था- कटरीना 
कटरीना ने बताया-दरअसल, पिछले 8-10 सालों में मैंने अपनी पर्सनल लाइफ के बारे में कोई कमेंट नहीं किया है। न ही मैंने किसी से ये शेयर किया है कि मेरी लाइफ में क्या चल रहा है। मैंने अपनी जिंदगी और अपने रिलेशनशिप को प्राइवेट रखा है। क्योंकि मेरे लिए इस तरह जीना आसान है। अब इसका कोई कारण नहीं है कि ऐसा क्यों है, बस मुझे पसंद है।
मुझे अपनी प्राइवेट लाइफस्टाइल पसंद है- कटरीना 
कटरीना ने आगे बताया- मैं एक सेंसिटिव इंसान हूं। मैंने जिंदगी में प्यार के नाम पर कई गलत चीजें देखीं हैं और मुझे इससे उभरने में काफी समय लगा। मैंने अपने से जुड़ी हर बात को हमेशा प्राइवेट रखने की कोशिश की है। इस वजह से लोगों को मेरे बारे में काफी चीजों का अंदाजा लगाना पड़ता है।
नीतू-ऋषि कपूर के साथ रिश्ते अच्छे हैं- कटरीना 
रणबीर की मां नीतू कपूर के साथ अपने रिलेशनशिप पर बात करते हुए प्रियंका ने बताया- अगर आप मेरे और नीतू जी के रिलेशनशिप पर कुछ पूछना चाहते हैं तो मैं आपको बता दूं कि जितना मैं उन्हें जानती हूं, एक औरत के तौर पर, एक एक्ट्रेस के तौर पर तो वो बहुत ही खूबसूरत इंसान हैं और मैं उनकी इज्जत करती हूं।
यहां तक कि उनकी फैमिली में मैं जितने भी लोगों से मिल चुकी हूं, सब बढ़िया हैं। न सिर्फ नीतू जी बल्कि ऋषि जी के साथ भी मेरे रिश्ते काफी अच्छे हैं। मैंने उनके साथ ‘नमस्ते लंदन’ में काम किया था। ऋषि जी दिल के भी अच्छे हैं, वो मुझे शाम को डिनर पर साथ लेकर जाया करते थे।
कटरीना कैफ की मां ने भी दिया जवाब
नीतू कपूर के पोस्ट के बाद कटरीना कैफ की मां सुजैन टरकोटे ने भी बिना किसी को टैग किए या नाम लिए पोस्ट शेयर किया है। उनके पोस्ट में लिखा है- मुझे बचपन से ही ये सिखाया गया था कि जैनिटर (केयरटेकर) और सीईओ को एक जैसी रिस्पेक्ट देनी चाहिए।